si beteng, upang matiyak na sisipot dito ang komparsa, ay nagbigay pa ng salapi. si simon po naman ang nagdala, sapagka'ito ang kasama ng tomas sa hanapbuhay. nagkasundo di umano sila, at tinanggap daw po ang pinakaupa. nguni'kanina raw po ay antay ng antay si simon ay walang sumisipot. hinanap daw po si tomas at nakita sa bilyar. inusisa raw po nito kung bakit di tumupad sa salitaan. sapagka'si tomas daw po ay napagtatalo ay di raw hinarap si simon. sa gayon ay sumubo na ang poot ng sumundo. isang kung sino naman ang bumulong daw kay simon na talagang hindi sila sasama sa inyo sapagka'salitaang ibibitin kayo. lalong nagdilim daw po ang isip ni simon. nagbunot na raw po ng kortapluma at nilabnot ang damit sa dibdib ni tomas. ang makapangyarihan daw na tanong. huwag ka ngang buwisit! ang tugon daw naman ni tomas, hayan ang salapi mo! at inihagis daw po ang pabuya. sapat na yaon upang si simon ay gumamit ng patalim. tinarakan na raw po sa tapat ng puso si tomas.